Vader Krismas.... deur Pierre van Niekerk | Bydraes | Woes - Kreatiewe platform vir Afrikaans
Titel: Vader Krismas....
Aantal woorde: 1539
Datum gepubliseer: 14 Dec 2010
Dis weer ekke, Pieerie
Liewe Vader Krismis
Jy skrik seker nou weer lekker vinnig omlat jy nog ‘n keer brief by my van kry. Een van Oktober en nou weer een in Desember. Jy weet mos nou al dat ekke is nie lekke met jou van laaste jaar nie. Jy weet als! Dis nog net ek wat nie als wetie.
Ek het my beste getraai om als ôk mooi met jou te skryf, op my beste skrif. Nou probeer ek weer want ek wharrie kwaai. Met my lucky gaan als weer verkeerd loop hierdie jaar as ek niks doen nie.
Ek weet niks van die ekosomie nie en dit wharrie my. My pa sê daar is ‘n riesiesie aan die gang. Almal het hulle geld verloor. Pa sê die olieprys het sy gat gesien, Daarom sê hy jy dalk ôk, want met die petrolprys kan jy dalk glad nie kom nie. Dis nie baie cool van julle nie.
Hoe gan jy hier kom? Hê? Jy moet met jou bokke kom, hoor jy? Dit pas my, wat Peerie is, glad niks om die goed als te hoor nie. Laaste wat ek gesien het kom olie uit n gat uit? Ek het dit op die tievie gesien. Hulle het dan daar alreeds hulle gat gesien wat wil hulle dan nog sien?
Ek skrywe vir jou weer oor hierdie Krismes. Ek wat Peerie is, en ook Petrus is vir my Ma is as sy kwaad is vir my, moet ‘n paar dinge vir jou vroeg sê van hierdie Krismis, oor hoe ek wat Pieerie is, se kop hierdie Krismis net so gaan werk!
Laaste keer het ek vir jou op my mooiste geskryf. Dit was vir ‘n fiets, ‘n skaailektriek, ‘n skatebord en ‘n bloubul trui. Ek wou ook ‘n brandglas hê, ‘n spaaiderman en ‘n kettie.
Ek het niks van daai goed gekry nie. Bokkerol! Ek het daardie jaar die hele jaar baie hard aan my Engels gewerk.
Ek het hierdie jaar glad nie aan my Engels gewerk nie en, ek verstaan noggie “is was and were “nie. Ek gannie, want dit klink vir my soos jy met verlede jaar se presente want “I is and was and were" nog steeds moerig oor als, en dit is al wat ek van Engels wil verstaan…”
Hierdie jaar het hulle ook by skool nog mal geraak. Ons het Tswana as 'n vak gekry. "I is and was and were" hier ook heeltemal in my kanon in. Juffrou vra laasweek vir ons wat ons als geleer het van die jaar. “Wat ken ek van al tale van die nuwe Suid Afrika…?”
Toe skree ek, “ek weet, Juffrou, ek weet...”.
“Wat” sê sy toe, opgewonde en "smile" vir my...
Ek sê op my beste... “Tsjamaia man”, Juffrou, en "smile" terug...?
Daar gaan staan ek in die hoek vir geen rede wat ek verstaan nie? Net daar dink ek toe aan my Krismis present. Toe ek dit vir my pa kom vertel, toe sê hy,
“Fokkiet, weet jy wat jy gesê het…?”
Ek sê toe “Nee, ek weet nie, hy moet maar vir Meneer gaan vertel wat hom nog wil bel hieroor want hy wat my pa is, praat dan altyd so...”.
Vader Krismis, ek sweer. Ek lieg nie vir jou nie... hoor!
En, ek was hierdie jaar net gevang vir afskryf. Moet jou nou net nie daaraan steur nie, hoor? Ek het so enkele foutjie of twee…
Ek het die beste storiepunte gekry in die Sondagskool omdat ek soos n ster uit die hemel geval uit die dak toe ek net my liggie moes laat skyn. Juffrou het gesê daar kan ek die minste moeilikheid maak, ek moet net als aan als vashou. My flits flits, aan en af sit… Ek wou mooi kyk wat maak Maria toe val my flits en val daai maer Jakobus wat Josef was, se neus oop en die sproetneus verskriklik aan die bloei...
“Het jy gehoor hoe hard kan daai Jakobus skrou?”
Daai Magdaleen wat Maria was het daai pop doer gegooi soos sy geskrik het en haar Ma geroep. Het jy gehoor dat haar Ma vir my geskreeu het, daar in die saal voor al die mense…”daai klein bliksem..., as ek my sonde nie ontsien nie...?”.
My ma het net gekyk en gekyk en toe haar kop net laat sak toe ek uit die dak uit sommer net afspring.
Ek sweer sy het gelag maar sy sê wou my ook moer omdat ek so als bekyk en beloer en agtelosig is. Ek verstaan dit mosnou niks. Weet niks waarom nie? Dit was mos 'n glips?
Jy sien, die dat ek ôk vir jou skryf om als te verduidelik…
Ek het nie die jaar meer as 10 keer donkie-ore gekry om in die hoek te staan nie. Ek het ook weer die meisies weer gaan afloer in die badkamer, nadat my ma my so geslat het daaroor. Dis my ander mistakie, ek moes kyk want ek het daar by die skool se swembad gesien die klomp meisiekinders verander en dit maak dat ek ook vreeslik lekker verander, vreeslik, maar ek praat nou niks daaroor nie. Gehoor. Niks!
Laaste keer het jou vertel dat ek daai vet juffrou se tas elke dag gedra het omdat niemand haar tas wou dra nie. Ek het dit hierdie jaar geskip want ek het gedink jy laaik haar en is dalk janloers. Sy is amper net so groot soos jy en het hierdie jaar 'n goue tand gekry?
Het jy dit vir haar gegee, hê? Al is die riesiesie in sy moer in?
Nog, “for sure”, my ma en pa en boeties en sussies. Al ou foutjie wat ek dink ek gemaak het, was met my sussie. Sy het my ore getrek omdat ek my tafels verkeerd geleer het. Hoekom moet 'n mens 3 x 3 x 3 leer?
Dis mos blerrie moeilik. Sy skrou toe op my en toe gaan gooi ek later skelm haar panties vol jukpoeier.
Geeeezzzz, my ma het my darem hard geslat daaroor nadat hulle haar eers gewas en poeier en gecream het.So jy moenie dit teen my hou nie, gehoor? Ek het n helse pak gekry daaroor, alreeds.
My boetie moet jy ook maar vergewe, sy tande is al vrot van al die sweets en ek het rerig gedink ek doen hom 'n favor toe ek sy tand voor die tandmuis gesteel het. Hy sou net nog sweets gekoop het met nog vrot tande.
Toe hy uitvind dit was ek, omdat die verdomde muis nie wou opdaag nie, het hy vir Sophia Lottering en dikke Santie Smal gaan vertel ek soek die kys. Weet jy hoe het daai Sophia Snotstring vir my geloer? Hê? Ek moes erg baie hol om van haar af weg te kom, was vreeslik.
Haar ma en die predikant lieg. Ek het nie net vir haar tong uitgesteek nie, ek het die koeldrank wat sy my gegee het en die sweets, eers opgeëet voor ek weggehol het. Sy was mal, sy het gedink ek sou haar tas dra..?
Ek moet ook vir jou sê, ek het vir die vet antie om die hoek Chicken Flings gaan koop by die Porra op die hoek. En brood. En vet chips. Toe sy wegkyk het ek nie baie flings gevat nie, sy het gedink dis die kat en nie ekke nie, in elke geval!
Ek het nie die hoenders met die windbuks soveel keer die jaar geskiet nie en ok nie die kat se voete soveel keer met sellotape geplak nie. Ek het ok vir ou Jim my stukkende velbroek gegee. Ek sweer hy het papsak gaan koop met dit.
Wat nog?...Daar was niks te veel wat ek sou doen nie as ek nie geslaap het nie. Ek was goed nê? Maar, nou ja, dit was ek. Nou is dit jy.
Wat se bleddie mal maniere het jy, want my pa het gesê dis als jou en die riesiesie en ekonometrie se skuld. Laaste keer het jy vir my ‘n simpel dinky toy, ‘n stupid kite met ‘n kat op en ‘n donnerse skooltas gegee.
Dit na ‘n helse gatkruip by jou en my beste brief? Net een keer die hele bleddie jaar?.....hê?.... sê my? Jou ou dik bus, dink jy ek is stupid ? Kan jy nie fokke leesie?
Dink jy ek het die hele bleddie jaar gewerk vir daai plastiek lekkie pekket onder die boom? Asof jy my nie genoeg verneuk het nie, los jy vir daai klein sproetgevreet, Andrias met sy rooipylhare oorkant die straat, soveel presente dat hy 3 dae lank sy sproetgevreet uit die straat uit gehou het.
Laat ek jou nou baie mooi vertel! Moenie met sulke planne soos laasjaar kom en dan met jou gaai in ons skoorsteen te probeer afklim nie!
Ek gaan jou bleddie bokke met my pa se protter rondja sodat jy sal terug loop na noordpool toe, soos wat ek nou moet loop omdat ek geen bicycle het nie.
Vader Krismas, onthou net, hierdie jaar sal jy uitvind wat doen ek met n man wat lieg oor my presente…
Hoor jy my?
Dis ek, Pieerie
(Met respek aan ander skrywers wat die "VADER KRISMIS" gedagte eerste in hierdie tipe aard gekoester het)
E-pos Pierre van Niekerk
Lees ander gorrelstukke deur Pierre van Niekerk
Johannita le Roux
As ek nou Antie Krismis was het ek jou al die presente gegee waarvoor jy so lekker grootbek vra! Ek wonder nou wat die tandemuis en paashaas moet deurgaan as jy hulle in die hande sou kry!
Het jou briefstuk baie geniet!
8 jaar 5 maande 1 week 1 dag 19 ure oud
As ek nou Vader Krismis was.. sou ek jou al jou presente gegee het, want ek dink hy voel nou so sleg oor verlede jaar... shame... Maar nou is ek nie.. en ek ken vir jou.. so jy kry niks, en ek se niks... hahahahaha Baie mooi Peerie...
8 jaar 5 maande 1 week 2 dae 13 ure oud
Altyd so 'n plesier om jou werk te lees.
Baie dankie dit is waardeur.
8 jaar 5 maande 1 week 2 dae 17 ure oud
Ouers Frustrasie Ongeskik Sosiale kommentaar Humor Fantasie
deur Rachelle du Bois
Mikrobioloog Talana de Waal keer na haar familie se sitrusplaas in die Laeveld terug om navorsing te doen. Sy bring haar vriendin en kollega, Dr Lerina Keyser saam. Alles gaan voor die wind tot haar kleinboet en sy vriend besluit hul ouer broers, Marius en Armand se liefdeslewe het 'n hupstoot nodig. Die misverstand wat volg het katastrofiese gevolge. Die vreeslike flater laat die wraak van die meisiekinders vlamvat. Tot die bye swyg en die swartvlieë hou op eiers lê . . .
303 Nie-lede aanlyn